બંગાળની ખાડીમાં સર્જાયેલા ડિપ્રેશન અને આગામી તા.18ના રોજ સર્જાનારા લો-પ્રેશરની સાથોસાથ રાજસ્થાન અને તેની આસપાસના વિસ્તારોમાં દરિયાની સપાટીથી 3.1થી 5.8 કિલોમીટરની ઉંચાઈ પર સાયકલોનિક સરકયુલેશન સર્જાયું છે. મહારાષ્ટ્રથી કેરળની દરિયાપટ્ટીમાં ઓફશોર ટ્રફ જોવા મળી રહ્યું છે. આ તમામ બાબતોને કારણે દરિયો તોફાની બનશે તેવી આગાહી પણ હવામાન ખાતા દ્વારા કરવામાં આવી છે. ગુજરાત ઉપરાંત મહારાષ્ટ્ર, કણર્ટિકા, કેરળ, પશ્ર્ચિમ બંગાળ, ઓડિસા, આંધ્રપ્રદેશ, આંદામાન-નિકોબાર સહિતના વિસ્તારોમાં દરિયો તોફાની બને તેવી સંભાવનાને ધ્યાનમાં રાખી માછીમારોને દરિયો ન ખેડવા માટે ચેતવણી આપવામાં આવી છે.